Cytoreductiv radikális prostatectomiával szerzett tapasztalataink oligometastaticus prosztatadaganatok esetében
Authors: Berczi Csaba , Dócs János , Flaskó Tibor 
Published: March 2021

Összefoglaló.
Bevezetés: Az utóbbi években az oligometastaticus
prosztatadaganatok kezelése során a szisztémás kezelés mellett egyre gyakrabban
végzik a primer tumor lokális kezelését is. Célkitűzés: A
szerzők a tanulmányban a cytoreductiv radikális prostatectomia szerepét
vizsgálták az oligometastaticus prosztatadaganatok kezelése során.
Módszer: 2012. 01. 01. és 2019. 01. 01. között összesen hét
betegben végeztek cytoreductiv radikális prostatectomiát oligometastaticus
prosztatadaganat esetében. A betegek átlagos életkora 64 év, az átlagos
PSA-koncentráció 43 ng/ml volt. Az áttétek száma minden beteg vonatkozásában
maximum három volt, és valamennyi esetben csontáttét volt jelen. A betegek
androgéndeprivatiós hormonkezelést kaptak, és közülük négy esetben már a műtét
előtt elkezdték a hormonterápiát. Négy betegnél a csontmetastasisok miatt az
áttétek sugárkezelése is megtörtént. Eredmények: A cytoreductiv
prostatectomia szövettana öt esetben igazolt lokálisan előrehaladott (pT3)
daganatot, és két alkalommal marginpozitivitás volt jelen. Emiatt öt beteg
kapott adjuváns lokális irradiációt a metastasisok besugárzásán kívül. A műtétet
követően biokémiai progresszió egy esetben jelentkezett. Ennek oka lokális
recidíva volt, mely miatt a beteg ’salvage’ irradiációt kapott. Az átlagosan 38
hónapos utánkövetés során új metastasist nem diagnosztizáltak, és tumor okozta
halálozás nem fordult elő. Következtetés: A cytoreductiv
prostatectomia oligometastaticus prosztatarákos betegek kezelésében – válogatott
beteganyagon – megvalósítható lehetőség. Ugyanakkor a cytoreductiv
prostatectomia előnyei a tumorprogresszió szempontjából még nem egyértelműek,
ennek eldöntéséhez további vizsgálatok szükségesek. Orv Hetil. 2021; 162(13):
483–487.
Summary.
Introduction: In recent years, in addition to systemic therapy,
local treatment of primary tumor has become increasingly common in the treatment
of oligometastatic prostate cancers. Objectve: The authors
measured the role of cytoreductive radical prostatectomy in the treatment of
oligometastatic prostate carcinoma. Methods: From Janury 2012
to January 2019, they performed cytoreductive radical prostatectomy in seven
patients with oligometastatic prostate cancer. The mean age of the patients was
64 years, and the mean PSA value was 43 ng/ml. The patients had maximum three
distant metastases and all metastases were localized to the bones. The patients
received androgene deprivation therapy and this treatment was started before the
surgery in four cases. Irradiation of the bone metastasis was performed in four
cases. Results: The histology of the cytoreductive radical
prostatectomy showed locally advanced tumor (pT3) in five patients and
margin-positive status was present in two cases. Hence, adjuvant irradiation was
administered locally in five patients in addition to the irradiation of bone
metastases. Biochemical progression was detected in one patient during the
follow-up period. It was caused by local recurrence of the tumor and the patient
was treated with salvage irradiation. During the 38 months follow-up period
neither new distant metastasis nor cancer-related mortality was detected.
Conclusion: The cytoreductive radical prostatectomy is a
feasible option in selected cases with oligometastatic prostate cancer. However,
the benefits of cytoreductive radical prostatectomy regarding tumor progression
are not clear yet and further studies are required. Orv Hetil. 2021; 162(13):
483–487.